Din indbakke er igen under angreb. Denne gang prøver svindlere at narre dig via en mail fra INTERPOL.

Der skal endnu en gang lyde en opfordring til at være forsigtig med at åbne hvad som helst, der lander i din mail-indbakke. På det seneste er det væltet ind med falske mails fra SKAT, postvæsenet, NEM-ID og ukendte familiemedlemmer, der på forskellig vis forsøger at lokke personlige oplysninger ud af modtagerne eller planter virus på modtagecomputerne. Lige rammer en ny bølge af mails indbakker landet over. Denne gang er det den internationale politiorganisation INTERPOL, der står som afsender. INTERPOL selv advarer mod at reagere på personlige henvendelser, og det har fået de nordjyske anklagere ved politiet til at offentliggøre en advarsel på deres Twitter-konto, som du kan se herunder. Pas på, og tænk dig om en ekstra gang, inden du klikker på links fra personer eller organisationer, du ikke kender.